Davant les agressions a sanitaris, tolerància zero\nPresident del Col·legi Oficial de Metges de Lleida\n© Davant les agressions a sanitaris, tolerància zero\nTreballar en el sector sanitari és avui una professió de risc. La primera alarma va saltar l’any 1981 a Màlaga amb la mort d’una metgessa uròloga a mans d’un pacient. L’any 2001 una inspectora mèdica de Salamanca va ser assassinada i 8 anys després es produïa la mort violenta d’una altra metgessa a Múrcia. Des de llavors centenars de professionals han patit agressions físiques i verbals i la darrera, la setmana passada a Saragossa.\nLes dades conegudes demostren la magnitud del problema i evidencien el seu augment progressiu aquí i en països tant diferents com França, Noruega i els Estats Units d’Amèrica, entre d’altres. També a Lleida sofrim aquesta xacra. Per exemple, 50 membres de la plantilla de l’Hospital Universitari Arnau de Vilanova van patir agressions l’any 2018.\nEls col·legis de metges de l’Estat, a través de l’Organització Mèdica Col·legial (OMC), fa vuit anys que aporten recursos i coneixements per aturar la violència contra els sanitaris. L’OMC ha elaborat un rigorós estudi sobre les agressions a metges i metgesses des del 2010 fins al 2015. Tenim, per tant, un bon coneixement sobre el marc, els llocs i les característiques en les quals es desenvolupa aquest tipus de violència.\nGràcies a l’estudi de l’OMC sabem que la majoria d’agressions es produeixen en l’Atenció Primària, la porta d’accés als nostre sistema sanitari, i en els serveis d’Urgències. Les principals causes que provoquen reaccions violentes contra els professionals són discrepàncies amb l’atenció mèdica, amb la prescripció de medicaments, l’emissió d’incapacitats temporals i la generació d’informes.\nRespecte a les persones agressores, no hi ha un patró concret i exerceixen la violència els mateixos pacients o els seus familiars. Coneixem, però, que 7 de cada 10 agressors són pacients programats i que només un 15% presenten problemes de salut mental.\nLa violència física i verbal contra els professionals sanitaris es dóna, a més, en un sector que ha perdut llocs de treball, garanties laborals i recursos en els darrers temps. A la vegada, s’ha incrementat la demanda de serveis sanitaris degut a la cronificació de moltes malalties, la necessitat d’atendre pacients pluriculturals i l’augment de l’esperança de vida, tot i que humanament i socialment és un factor força positiu.\nLa interinitat, els sous baixos i la massificació de la demanda combinen malament amb el risc a patir agressions. Recordem que el Consell de Col·legis de Metges de Catalunya va alertar el Parlament del desgast i la precarietat laboral que sofreixen els metges, sobretot els més joves.\nFa anys que l’OMC insta les administracions públiques a adoptar mesures per prevenir la violència contra els professionals de la Medicina i la resta del personal sanitari. Ja es va aconseguir que els metges es considerin autoritats quan exerceixen i que, en conseqüència, es tipifiquin les agressions com a delictes en lloc d’una falta com eren considerades abans.\nCadascun dels col·legis de metges, en tant que defensors dels interessos col·lectius de la professió, ha posat en marxa diferents actuacions per tal de prevenir la violència i ajudar els professionals agredits. Així, recentment, el Col·legi de Metges de Lleida ha signat un conveni amb la Fundació Mutual Mèdica per tal de garantir una cobertura econòmica als professionals de baixa per aquest motiu. Aquesta cobertura no implica cap cost per als professionals.\nPerò, no n’hi ha prou. Aturar la xacra requereix un compromís institucional més ferm i aprofundit que, sense posicions partidistes, valori la Sanitat i els professionals i totes les persones que aporten la seva feina com un eix vertebrador i imprescindible de la societat del benestar. Només des d’aquesta òptica, els legisladors i els governs podran establir prioritats i prendre les mesures urgents i adequades.\nLes juntes de govern dels col·legis de metges tenim opinions coincidents sobre el paper que han fet fins ara els partits polítics: mai no han elaborat un projecte comú a llarg termini. Per tant, els exigim que abordin el futur de la Sanitat com una qüestió d’Estat.\nCal també que les institucions i les entitats que representem els professionals endeguem una tasca pedagògica envers els usuaris i les usuàries de la Sanitat. Una tasca que obri els ulls a la ciutadania, perquè sigui conscient que el fet de respectar els metges és una garantia per a la salut de tothom. I menystenir-los o agredir-los físicament posa en perill aquest bé comú.


Canviem-ho - Diari de Girona\ncarmen echazarreta 09.10.2018 | 06:00\nCanviem-ho Diari de Girona\nNo visc a Barcelona però m´he permès la llicència de titular aquesta columna amb el nom d´un projecte del seu Ajuntament per promoure la implicació dels homes en la igualtat entre homes i dones, és a dir, que dones i homes gaudeixin dels mateixos drets i les mateixes oportunitats. Com que la realitat mostra, dia a dia, que les relacions interpersonals en tots els àmbits se sustenten sobre la desigualtat, el consistori d´Ada Colau ha vist necessari fomentar el canvi a partir de suggerir idees i propostes que animin a modificar les actituds. És un pla de formació sibil·lí, sota l´aparença d´una campanya publicitària.\nPerquè qualsevol estratègia de formació planificada, encara emmascarada, busca canviar la realitat. Parteix del fet que es poden adquirir nous esquemes de pensament que orientin una nova conducta per la vida quotidiana. No només és una pretensió carregada de bones intencions, és un objectiu factible que creu en la fortalesa de l´educació.\nDe tot plegat es dedueix que el canvi és possible, només cal creure-hi, voler-lo aplicar i emprar els mitjans congruents per assolir-lo. Tot i que la realitat és tossuda, les seves normes no són invariables. Es pot transformar enfocant-se en les arrels dels problemes i implementar solucions que treballin sobre aquestes arrels. Avui és absolutament imprescindible demostrar que la formació és eficaç i que cal consolidar nous models amb els quals avaluar els resultats finals. Es tracta d´experimentar l´educació no formal com una eina poderosa per treballar l´aprenentatge del pensament crític en temes com xenofòbia, estereotips culturals o desigualtat. I no ens han de desencoratjar els resultats decebedors obtinguts per mètodes estadístics d´avaluació de l´impacte immediat, cal mirar endavant i buscar en la realitat els seus efectes. Intentem-ho.


Milers d'algerians es manifesten en contra de les eleccions presidencials\nEls manifestants consideren que els comicis són una farsa impulsada pel règim\nMilers de ciutadans algerians han pres avui els carrers de la capital i de diverses ciutats d’Algèria per expressar el seu refús a les eleccions presidencials que consideren una farsa i que veuen com un intent de perpetuar el règim d’Abdelaziz Bouteflika.\nA la capital de país, Alger, les protestes contra les presidencials han congregat milers de persones que refusen els comicis, cridant lemes contra el règim i contra les eleccions. La policia ha desplegat agents antiavalots i ha carregat amb porres en un primer moment contra els manifestants però posteriorment s’ha retirat davant l’augment del nombre de participants en la marxa.\nSegons el diari local Tout sur l’Algerie, la policia ha arrestat un elevat nombre de manifestants arreu del país. Al centre de la localitat de Tizi Ouzou també s’han concentrat milers de persones per expressar el seu refús a les eleccions presidencials i els manifestants han aconseguit tancar un col·legi electoral després d’haver-hi enfrontaments amb els agents antiavalots, els quals han fet servir gasos lacrimògens. També s’han registrat protestes a la localitat de Bouira, al nord de país, amb enfrontaments entre manifestants i agents antiavalots prop de diversos centres electorals.\nEls manifestants consideren que les eleccions presidencials són una farsa impulsada pel règim, especialment per les Forces Armades, per poder perpetuar-se en el poder arran de la renúncia de Bouteflika.


Joan Barniol: “El govern de Juli Gendrau no ha donat els passos que li pertocaven per tirar endavant el Parc de la Natura” | Aquí Berguedà\nJoan Barniol: “El govern de Juli Gendrau no ha donat els passos que li pertocaven per tirar endavant el Parc de la Natura”\n12 maig 2015 16:35\nJoan Barniol i Fornell, nascut el 1950 a la Valldan, porta des de 1985 al capdavant del projecte de Berga Resort. Ha rebut recentment el Premi Empresa berguedana a Europa, proposat per l’Agència de Desenvolupament del Berguedà. “És el primer premi que acceptem en aquests 30 anys”, ha destacat. Barniol ha explicat, en aquest sentit, que “d’altres vegades ens han volgut guardonar per la via de l’Associació Comarcal d’Empresaris del Berguedà (ACEB), de la mateixa Generalitat o de la Cambra de Comerç i ho hem declinat”, donat que expressa que “personalment, no he estat mai una persona predisposada a rebre’ls, em sento bé en segona línia. Els mèrits que crec que he fet són els que reconeixen la família i els treballadors”.\nPer Joan Barniol, “no és que aquest sigui un premi merescut, és que és natural” ja que “hem portat molta gent a la ciutat”. D’aquesta manera, ha dit que “estem agraïts al Casal d’Europa i a l’Agència de Desenvolupament del Berguedà”.\nDel seu projecte ha destacat “l’aposta” feta fa 30 anys, per ser més que un càmping. “L’any 1985 no es parlava de resorts, vam fer una cosa complicada, que era un càmping, el club esportiu i un restaurant”, ha dit. I ha puntualitzat que: “vam pensar que fer un càmping sol, a Berga, no tindria sortida”. De manera que s’ha mostrat satisfet: “de l’èxit” que han tingut també el club i el restaurant els darrers anys.\nProjecte d’ampliació del recinte\nCom a empresari, Joan Barniol ha treballat sempre per innovar, mantenir la introducció de millores com quelcom que “ha de ser la dinàmica de cada dia”. Barniol ha considerat als micròfons de Ràdio Berga i de l’AquíBerguedà.cat, de fet, que “l’important no és facturar més, sinó gastar menys”. I sota aquesta premissa ha treballat, precisament els darrers anys. “En els últims cinc anys, hem iniciat el projecte d’ampliació i millora, que contempla una inversió a l’entorn de 10 milions d’euros, dels quals portem invertits 5: en millores de serveis, parcel·les, aprofitament d’aigües fluvials i, per exemple, la instal·lació de calderes de biomassa: hem tret tot el tema gasoil”, amb l’objectiu de “millorar i innovar”.\nJoan Barniol, que va ser l’impulsor els anys 90 del projecte del Parc de la Natura, ha expressat respecte aquest que “en el seu moment, el pla especial va fer-se malament” i que la iniciativa porta, per tant, “anys de retard”.\nPer Barniol, “l’únic que calia fer era fer bé el pla especial, hi ha una sentència del Tribunal Superior de Justícia de Catalunya (TSJC) del 2010 que diu que es va fer malament i, des d’allà cap aquí, l’actual govern local no ha donat els passos que havia de donar en matèria d’urbanisme”. L’empresari de Berga Resort ha reiterat que, en temps d’eleccions, ha parlat amb diferents candidatures “menys amb els de la CUP que no han atès la meva petició de trobar-m’hi” i que, d’entrada, “ja s’havien mostrat en contra de l’ampliació del càmping i del projecte del Parc de la Natura”.\nErrors en matèria turística a Berga\nJoan Barniol que es mostra preocupat pel camí que s’ha pres en matèria turística a Berga, ha volgut manifestar durant l’entrevista que “Queralt hauria de ser una realitat. En els últims 35 anys, l’Ajuntament de Berga no s’ha gastat diners al santuari, fins i tot en temps de bonança econòmica”. També ha dit que hi ha d’altres temes pendents com els Rasos de Peguera o el Centre d’Interpretació de la Patum.\n“Parlem menys, fem més i potser en sortirà alguna cosa”, ha recomanat als grups polítics. “L’Ajuntament de Berga ha de deixar fer”, ha dit Barniol en referència al convenciment que “el consistori no ha de tenir un hotel o una piscina coberta, sinó que ha de posar les bases perquè sigui l’empresa privada” qui impulsi projectes d’aquests tipus.\nJoan Barniol, en aquest sentit, ha reiterat la seva convicció que és la Federació Catalana de Natació (FCN) qui hauria de seguir gestionant ara el Tossalet, la piscina coberta municipal de Berga, donat que sinó serà la ciutat “qui hi perdrà diners”. Barniol ha afirmat que, respecte el Tossalet, “hi ha fins a tres contenciosos presentats contra l’Ajuntament pels acords que es van fer sobre la concessió”, després que l’equip de govern desestimés la cessió de la mateixa a una societat encapçalada pel mateix Barniol i el seu germà, que s’havia acordat prèviament amb la federació.\nJoan Barniol també s’ha mostrat crític amb la gestió de l’equip de Juli Gendrau (CiU) “en matèria turística” i amb el programa polític de la CUP. “En turisme, per exemple, declarar persona non grata el rei és un desastre perquè hi ha qui encara és del rei i, després, no ve; de la mateixa manera que jo no aniria a un municipi a on haguessin declarat persona non grata al president de la Generalitat”. També s’ha mostrat en contra de la pujada de l’IBI “als qui més tenen”, que creu que és una premissa equivocada i “populista”. Barniol creu que “cal valorar i premiar a la gent treballadora i als empresaris que s’ho han guanyat a través de l’esforç” i ha manifestat que aquests el que fan és “crear riquesa”.\nPodeu escoltar a continuació l’entrevista completa a l’empresari Joan Barniol.\nFOTO: Inauguració d’obres a Berga Resort fa uns anys, amb el conseller Felip Puig. A la imatge, l’acompanyen l’empresari Joan Barniol i l’alcalde Juli Gendrau. AUTOR: Arxiu AquíBerguedà.cat\nAjuntament de Berga Berga Resort Joan Barniol Premi Empresa Europea


Igualada acaba la remodelació de la residència Pare Vilaseca - Regió7 :: El Diari de la Catalunya Central\nIgualada acaba la remodelació de la residència Pare Vilaseca\nS'ha ampliat la capacitat total del centre a 159 llits i se n'han millorat diferents espais amb una inversió de 2,1 milions d'euros\nredacció. igualada 26.04.2021 | 18:32\nInterior de les dependències remodelades de la residència Pare Vilaseca ajuntament d'igualada\nInterior de les dependències remodelades de la residència Pare Vilaseca\nL'Ajuntament d'Igualada ha completat les obres d'ampliació i reforma de la residència Pare Vilaseca. Ahir, l'alcalde d'Igualada i President del Consorci Sociosanitari d'Igualada (CSSI), que n'és l'ens gestor, va fer una visita a l'exterior del centre per constatar de primera mà el que ha suposat aquesta intervenció.\nL'objectiu principal de l'obra ha estat el de modernitzar i ampliar la unitat lila, situada a la part més antiga de l'edifici, de 1987, que ara compta amb 15 llits distribuïts en 8 habitacions amplies i adaptades. S'han millorat les instal·lacions i els espais tant per residents com per professionals, i s'han creat noves zones comunes adaptades a les necessitats de les persones ateses amb demències més avançades i a les persones que poden residir en unitats de convivència. La sala principal disposa d'una paret mòbil que permet dividir-la i tenir dos grups separats. També compta amb un projector per les sessions de cinema i amb electrodomèstics pels tallers de cuina. L'amplitud dels nous espais comuns és molt beneficiosa per persones amb afectacions cognitives que precisen deambular.\nLa primera fase de les obres, que va suposar una inversió de 500.000 euros, va consistir en la construcció de l'espai Teresa Mimó, una nova sala d'actes polivalent de 243 m2 que va entrar en funcionament el desembre de 2017 i que permet disposar de molt més espai que la sala d'actes anterior, de 100 m2.\nLa segona fase, que ha suposat una inversió de 2.100.000 euros, ha consistit en la reforma i ampliació de la planta lila de la residència per crear una nova unitat de psicogeriatria, la creació de 3 noves habitacions dobles a l'antiga sala d'actes, la creació d'una sala per familiars i d'una sala d'estimulació cognitiva a la planta verda. Les obres es van iniciar el setembre de 2019 i han finalitzat ara. Entre els mesos de març i maig de 2020, les tasques es van aturar a causa de l'estat d'alarma decretat per la covid-19.\nLes noves habitacions compten amb grues de sostre, que faciliten la tasca del personal, ja que són més ergonòmiques, i donen mes seguretat als residents. Si bé la inversió estava enfocada en una modernització i adequació de l'edifici, l'actuació també ha permès augmentar el nombre de places de la residència en 7 llits addicionals, passant de 152 a 159.\nDurant la visita, l'alcalde, Marc Castells, va afirmar que "els iguanadins i igualadines hem de sentir-nos molt orgullosos de l'equipament que suposa la Residència Pare Vilaseca que gràcies a aquesta ampliació pot continuar amb la seva missió de donar qualitat de vida a les persones grans ateses al centre".\nLa Residència Pare Vilaseca, inaugurada el 1987, ofereix acolliment residencial permanent o temporal a persones grans vàlides o amb diferents nivells de dependència en cinc plantes o unitats de convivència diferenciades. També ofereix un servei de suport a les famílies i estades temporals de descans familiar. Disposa d'un total de 159 places de residència assistida, 93 públiques concertades amb la Generalitat de Catalunya i 66 privades i compta amb un centre de dia amb 40 places.


Compromis tanca files al voltant d'Oltra, la resta del Botànic calla - À Punt\nCompromis tanca files al voltant d'Oltra, la resta del Botànic calla\nL'alcalde de València, Joan Ribó, anticipa una reunió de la direcció de Compromís la pròxima setmana per a "analitzar la situació i prendre una decisió"\nD'esquerra a dreta, el president de les Corts Enric Morera, l'alcalde de València Joan Ribó, i el secretari autonòmic Enric Nomdedeu / À Punt NTC\n17 de juny 2022 - 14:18\nL'endemà de la imputació de la vicepresidenta del Consell Mónica Oltra, alguns dels membres més representatius de la seua formació, Mes Compromís, s'han manifestat en defensa de la consellera d'Igualtat i Polítiques Inclusives.\nAl suport que ha expressat a Les Notícies del Matí la coportaveu de Compromís i secretària general de la formació, Àgueda Micó, l'ha seguit el d'Enric Morera. El president de les Corts ha diferenciat entre els temps de la justícia i la política ha compartit la impressió que el cas es desinflarà quan Oltra declare en seu judicial, el pròxim sis de juliol. "Acabarà en res" perquè "no hi ha res" [contra ella], "no hi ha cap prova de cap actuació indecorosa com reconeix el Tribunal Superior de Justícia", ha dit Morera que ha descartat que aquesta situació afecte l'estabilitat del Consell. Si bé Micó ha insinuat a la ràdio d'À Punt que la destitució d'Oltra per part del president de la Generalitat suposaria trencar el Botànic, Morera ha matisat que es tracta d"'un cas hipotètic que no es produirà".\nEl secretaria autonòmic d'ocupació Enric Nomdedeu, també ha tancat files al voltant d'Oltra recordant la desimputació d'altres companys, com la regidora de Castelló Ali Brancal o la seu mateixa: "Ja he passat per això. He estat dos anys entrant i eixint dels jutjats amb acusacions falses, però és que em demanaven sis anys de presó". Nomdedeu atribueix les denúncies a una cacera política deliberada, de la dreta i l'extrema dreta, per a allunyar-los del poder: "Quèiem bé fèiem gràcia mentre no governàvem però ara que hem tocat poder hem passat a una campanya de descrèdit partint d'acusacions falses, algunes ja demostrades (...) que ens han comportat grans costos reputacionals de difícil reparació".\nRibó sobre Oltra: "La setmana que hem de tindre una reunió i madurar la decisió"\nTambé l'alcalde de València ha manifestat el suport "total i absolut a Oltra". No obstant això, ha condicionat el futur de la vicepresidenta a una doble decisió, la personal i la col·lectiva, que prendrà el partit. Ribó creu que la formació haruia de reunir-se prompte, probablement la pròxima setmana, per a "parlar del tema, analitzar la situació i a partir d'ahí prendre una decisió" valorant totes les circumstàncies, com ha recordat que va fer l'organització a València arran la imputació del regidor Pere Fuset. "La pròxima setmana hem de tindre una reunió i s'ha de madurar la decisió", ha declarat a preguntes dels periodistes.\nRibó ha descartat que el cas complique l'organització de Compromís amb vista a les pròximes eleccions, fins i tot en cas d'una hipotètica renúncia de la vicepresidenta, la cap del cartell de Compromís en les passades eleccions autonòmiques: "Complica, però no és una cosa per a estressar-se. Falten onze mesos de les eleccions. Tenim temps per a preparar i escollir", ha dit l'alcalde de València.\nEn termes similars s'ha pronunciat el vicealcalde, Sergi Campillo, que ha traslladat el "total suport i afecte" a la consellera davant la situació que travessa, que considera "molt injusta".\nSilenci al PSPV i Unides Podem\nLes manifestacions de recolzament a Oltra dels diferents càrrecs de Compromís contrasten amb el silenci de la resta del Botànic. Ni PSPV ni Unides Podem s'han pronunciat aquest divendres sobre la imputació d'Oltra tot i la interpel·lació dels periodistes als consellers abans i després del ple al Palau de la Generalitat. El president Ximo Puig, que fa 24 hores assegurava que el tripartit no està en perill, ha evitat pronunciar-se sobre el futur de vicepresidenta.\nLa imputació d'Oltra ha botat a la política estatal. Membres del govern espanyol, com el ministre de presidència Fèlix Bolaños i la ministra de Defensa, Margarita Robles, ha evitat una valoració personal i s'han remés a la posició manifestada pel cap del Consell de respecte a la Justícia.


La cuina de sempre: Milfulles de nata\nMilfulles de nata\nAvui veurem com fer una de les postres més senzilles i conegudes del mon de la rebosteria.\nQui no ha tastat mai un milfulles de nata?\nUna de les millors combinacions que trobareu a les pastisseries son les elaboracions fetes amb pasta full i nata muntada, com el clàssic tortell de nata. També la massa de croissant, al ser una pasta fullada, aconsegueix l'idil·li perfecte amb la nata.\nCom veureu, només necessitareu 40 minuts de rellotge per fer aquesta recepta (inclosa la cocció del full). Pocs ingredients, poca feina i un gran resultat. A més, un cop fetes les milfulles, les podeu congelar sense problemes, el que us permet fer-les dies abans o consumir-les dies després.\nMés versatilitat a la cuina impossible.\nA continuació veureu què fàcil és fer les clàssiques milfulles de nata a casa vostra.\n90-110 g de sucre\n- Podeu decorar-les amb fruits vermells i fulles de menta\n- Podeu fer-les amb trufa clara, crema o combinacions amb la nata\n- Podeu acompanyar-les amb crema de xocolata\nCom us he avançar en altres ocasions, la pasta de full té una complexitat important d'elaboració. Per tant, us recomano comprar una planxa de full ja estirada o fins i tot, sense estirar.\nCol·loqueu la planxa de full sobre una safata de forn i paper tipus cuisson.\nLa forma d'una milfulles no és definida. Les podeu fer individuals o per compartir, quadrades, rectangulars o rodones fins i tot. Jo us mostraré la que considero més habitual de trobar. Talleu la planxa longitudinalment en tres parts iguals.\nAra, talleu aquestes tres tires per la meitat.\nUna altre opció a l'hora de fer milfulles serà la presentació. Si voleu presentar el full conservant tot el seu volum (tradicionalment decorat amb sucre llustre) no punxeu el full. Si voleu que el full no creixi tant per oferir una decoració diferent (després ho veureu) punxeu les porcions amb una forquilla.\nJo n'he fet de les dues maneres i al final veureu el resultat.\nSeguidament heu de batre un ou.\nI ara pinteu totes les porcions de full.\nEnforneu la pasta de full a 180 graus durant uns 12-15 minuts fins que estigui ben cuita i tingui un bon color daurat.\nVigileu de tant en tant el creixement. Si les que no voleu que creixen ho fan una mica (tot i punxar-les), les podeu fer baixar dins del forn amb un ganivet o paletina, però sempre que la pasta sigui encara tova. Un cop cuita la part superior no toqueu més el full o es trencaria.\nMentre s'acaba de fer el full ja podeu anar preparant la mànega i els cornets. Jo utilitzaré un llis i un ratllat.\nPrepareu la mànega. Aprofiteu per posar la nata per muntar uns 10 minuts al congelador. Ja sabeu que com més freda abans muntarà.\nI ja tenim el full ben cuit.\nCom podeu observar, he fet plaques amb volums diferents. Ara poseu el full sobre un marbre, amb el mateix paper, i deixeu que es refredi completament.\nAboqueu la nata per muntar fins un recipient.\nAmb una barnilla (millor elèctrica) comenceu a muntar-la.\nQuan comenci a tenir una textura cremosa, serà el moment d'incorporar el sucre.\nTot cap a dins!\nI ara si, acabeu de muntar la nata tot barrejant el sucre. No us passeu o fareu mantega! Es preferible deixar la nata lleugerament poc muntada que massa muntada.\nAra, passeu la nata a la mànega amb una llengua.\nSobre una placa full cuita (i completament freda) apliqueu-hi la nata. En aquest cas, utilitzaré el cornet ratllat.\nI ara cobriu aquesta nata amb una placa amb volum. Ja en tenim una!\nFeu el mateix amb la resta. Jo he utilitzat el cornet llis per fer les millfulles amb gerds.\nEn aquest cas, com que volem decorar la part superior, ens anirà millor una placa fina de full.\nI fem el mateix, més nata.\nAra, decorareu aquesta milfulles amb gerds frescos.\nPer acabar, i amb l'ajudar d'un colador fi, tireu per sobre una mica de sucre llustre.\nFeu el mateix amb les milfulles anteriors que no porten gerds.\nI ara ja, només és qüestió de servir-ho o mantenir-ho a la nevera (o congelar-ho).\nTé presència a taula però el millor de tot es que estan molt bones!\nI si les preferiu així, doncs així, per gustos colors!\nNom: Ferré i Catasús Rosat Pinot Noir\nFabricant: Celler Ferré i Catasús\nAutor: lacuinadesempre.cat a les 14:00 Etiquetes: Lacuinadesempre , Pastisseria , Postres\nDiettikconsulting 31 de març de 2019, a les 10:21\nNo m'hagués imaginat q fos tan fàcil.\nM'agrada molt el blog, amb les explicacions pas x pas amb foto per veure textures i la nota final de l'acompanyament amb una recomanació per beure 👌\nUnknown 25 de maig de 2019, a les 3:52\nQuina pinta!! M'encanta! Tinc una pregunta, com aconsegueixes que es mantingui la nata i no perdi la forma?? Sempre que la monto m'aguanta però al poc de servir-la ja es va com desfent...\nlacuinadesempre.cat 25 de maig de 2019, a les 12:51\nL'has de congelar i treure una estona abans de consumir.\nAmanida de canonges, tonyina i panses


Relat "Marta de Queralt"\nInici > detall del relat: Marta de Queralt\nMarta de Queralt\n- 1018 Lectures\nEn record dels catalans de la Diàspora\nLa Marta va néixer a Santa Coloma de Queralt, l'any 1478 , un any abans de la mort del bon rei Joan II, al que hom considerava gran protector dels jueus ; de fet però la Marta de cognom Queralt, com molts dels jueus que es convertiren desprès de l'estiu de 1391, no va tenir coneixement de la seva ascendència jueva, fins quasi el 22 anys,\nquan com arxivera de la Comunitat de donades de Santa Maria de Bell.lloc , s'ocupa justament d'organitzar els arxius que diverses famílies de Santa Coloma, havien llegat a la Comunitat.\nD'aquí ens ve el coneixement de que la Comunitat de Santa Coloma, havia estat una de les més prosperes de Catalunya, des del comerç del safrà ( avui encara s'anomena així, Plaça del safrà, l'espai situat davant l'església i a l'entrada del que fou Call jueu ), fins a totes les activitats comercials, científiques , artesanals , tenien presència documentada de la comunitat jueva, sastres, drapers, argenters, tintorers , mestres de lectura, carreters, forners, fusters, serrallers, dides, servents i criades. Especialment famosos en l'exercici de la medecina i la cirurgia, entre els segles XIV i XV trobem fins a 17 metges - entre els quals dues metgesses -. Disposaven de carnisseria pròpia , d'uns banys, de Sinagoga , d'hospital, de cementiri propi . També per a socórrer al més necessitats d'entre ells , s'organitzaren en confraries, la de l'almoina dels pobres vergonyants, o la de les Poncelles a maridar que tenia cura de deixar diners a les famílies sense recursos per tal\nque poguessin establir un dot a les filles en edat de merèixer , es poden ressaltar entre moltes d'altres que s'ocupaven de vetllar pels malalts o d'enterrar als morts.\nLa Marta amb una solida formació , excel·lí no únicament en la seva tasca d'arxivera, sinó també en refer la història de la comunitat Jueva de Santa Coloma de Queralt, la bona tasca feta en la conservació documental, fa que avui puguem encara consultar els manuals notarials relatius a la vida, costums i activitats d'aquesta comunitat des de\nfinals del segle XIII, fins al moment de l'expulsió ; des d'aleshores, cal seguir la petjada jueva , a partir de les activitats desenvolupades pels nombrosos conversos.\nLa infantesa de la Marta va transcórrer entre els porxos de la plaça Major, el forn dels Queralt , tenia una justa anomenada per la qualitat dels seus pans i coques ; aprengué les primeres lletres a l'escola que els vescomtes de Queralt , havien habilitat als baixos\ndel Castell , i on anaven juntament amb els fills dels vescomtes, els infants de les cases menestrals de Santa Coloma.\nEl sentiment religiós la va portar a entrar com a donada, a Santa Maria de Bell.lloc quan només tenia quinze anys, i als 22 anys, desenvolupava ja la tasca d'arxivera , i exercia funcions de fedataria dels actes jurídics en que intervenia la Comunitat.\nLa Marta va refer el seu propi arbre genealògic, i constatar que la predilecció pels llibres de la Bíblia, li venia sens dubte del seu avi, el rabí Ibrahim, que segons les cròniques havia adquirit una saviesa i notorietat, idèntiques a les que el Rabí Nachman de\nBreslau , tindria segles desprès; la Marta, com ells, fruïa de la lectura dels llibres de la Bíblia, i com ells sentia ;\nQue calia gaudir al màxim de l'oportunitat d'estudiar\nLa Paraula de Déu.\nTranquil·litza la ment i calma el cor.\nEl reconeixement de la seva pertinença a la comunitat jueva, no va suposar cap problema per a la Marta, que entenia que la Unitat de Déu, justament implicava que tots els camins , practicats amb noblesa i rectitud portaven al mateix lloc. El sentiment ecumènic que trigaria segles a imposar-se s'obria ja en el cor de la Marta.\nLa Marta exercia les funcions de Majoral, quan el vescomte va decidir que fossin els mercedaris, els qui s'ocupessin de Bell·lloch , com així succeí fins l'any 1835, en que es produí l'exclaustració i posterior incendi. Les restes del Santuari, a excepció de l'església foren matèria primera per a fer i refer moltes de les actuals cases\nde Santa Coloma.\nLa Marta havia lliurat els arxius a Vallbona de les Monges, i en aquell Monestir renova els seus vots de donada, entre l'scriptorium i l'arxiu, s'escolaria l'existència d'una de les dones, de major importància per al coneixement de la presència jueva al nostre país.


Il·luminació | Maynou SL\nEstudis d'estalvi energètic en il·luminació\nUna bona il·luminació dona calidesa a casa nostra, ajuda a treballar amb millors condicions, fa ressaltar el millor producte de la botiga i, fins i tot, ens fa sentir millor. Alhora, cal triar la il·luminació amb criteris d'eficiència energètica.\nSom especialistes a crear ambients i confort visual, tant a l'interior de l'edifici com a l'exterior.\nRealitzem càlculs luminotècnics i simulacions sobre plànols 2D i 3D per poder prendre les millors decisions.\nDonem a la il·luminació la importància que es mereix, implantant les tecnologies més adequades i optimitzant la vostra inversió.\nLED és la sigla de light-emitting diode (díode emissor de llum), una tecnologia inventada el 1962 però que en els darrers anys s'està convertint en la tecnologia del futur de la il·luminació per excel·lència. Són productes d'alta eficiència energètica que ens permetran obtenir un estalvi en el consum elèctric i que tenen una vida útil superior als llums tradicionals. Ja és possible trobar al mercat solucions adequades al que necessiteu, llums de tot tipus, amb tonalitats de color i índexs de reproducció cromàtica.\nTot i així, cal anar amb compte a triar uns bons productes per garantir un bon resultat i obtenir un bon nivell d'il·luminació estable amb el desgast d'hores de funcionament. MAYNOU us assessorarà i us proposarà les millors solucions.\nEstalvi en il·luminació. Passeu-vos al LED!\nLa il·luminació amb LED us ofereix diversos avantatges:\nun estalvi en el consum elèctric de fins al 70 %\nuna vida útil dels llums de fins a 10 vegades superior\nuna millor qualitat lumínica\nPer tal de valorar l'estalvi que podríeu obtenir, us farem un estudi de l'energia que podeu estalviar, estalvi que veureu reflectit en la reducció de consum i, en conseqüència, en l'import que haureu de pagar en la factura elèctrica. També tindrem en compte l'estalvi en el manteniment o substitució de làmpares respecte als sistemes convencionals. És especialment important en la il·luminació que funciona més de 4 hores diàries.\nDisposem de facilitats per al finançament del canvi a LED i, en grans projectes, opcions de rènting claus en mà. Amb la garantia de les millors marques del mercat.\nEl canvi dels llums pot suposar un estalvi energètic de fins al 70 %. Per tant, també tindreu un estalvi econòmic important en el consum elèctric.\nEl cost de la substitució de llums s’amortitza en 12-24 mesos amb l’estalvi d’energia que suposa.\nLa vida útil d’aquests llums és de fins a 50.000 hores (6 anys de funcionament continu).\nPot incrementar-se l’estalvi amb la instal·lació de sistemes de control i sensors de presència. Alhora, millorareu la qualitat en la il·luminació, i guanyareu visibilitat i seguretat.\nled.pdf (PDF, 941 kB)


Objectiu: el consumidor de Girona - Diari de Girona\nObjectiu: el consumidor de Girona\nLidl inverteix 2,8 milions en un nou supermercat a Lloret i Caprabo preveu obrir 4 noves franquícies a la província\ngirona/lloret de mar | pep taberner 04.02.2016 | 06:00\nMarques diferents amb models de negoci no massa coincidents, però que, al capdavall, tenen un objectiu comú: atraure els consumidors i, en particular, els de Girona. Lidl Supermercats, amb matriu a Alemanya, i Caprabo, companyia fundada a Barcelona el 1959, anunciaven ahir inversions i avançaven apostes estratègiques a la demarcació.\nLa inversió la feia pública Lidl, que ha destinat 2,8 milions d´euros a un nou supermercat a l´avinguda Alegries de Lloret de Mar, que ocupa 1.100 m2 quadrats de superfície, que té 90 places d´aparcament i que, a partir d´avui, data d´obertura, dóna feina a 30 persones, seleccionades amb la col·laboració del Servei d´Ocupació Municipal. La companyia ressalta que ha comptat amb empreses locals per a la construcció i adequació de la nova botiga i garanteix «una experiència de compra completa» als futurs clients, que hi trobaran 1.700 referències de productes frescos i envasats. I les primeres 1.500 persones que hi posin els peus sortiran del nou Lidl amb un ram de flors de regal.\nL´estratègia, en canvi, l´anunciava Caprabo, que aposta per créixer en implantació a la província a partir de l´obertura de noves franquícies; la cadena, té 34 supermercats a Girona, dos dels quals franquiciats, a Olot i a Vilobí d´Onyar. L´objectiu per a aquest 2016 passa per posar en marxa de dues a quatre franquícies més. Caprabo disposa de 42 botigues franquiciades a Catalunya, en les quals hi treballen 284 persones. El director d´aquesta àrea de negoci de la cadena, Claudio Estévez, admetia que la proporció de franquícies gironines és baixa i que, ara, Caprabo s´ha conjurat per fer-la créixer, de manera ja valora diverses ubicacions on obrir-hi noves botigues «de proximitat». Serà en municipis de més de 1.500 habitants i ciutats com Blanes, Figueres, Palamós figuren a la llista de candidates, juntament amb Girona. Però Estévez no va donar més pistes, per allò de no facilitar la feina a la competència; no obstant això, va deixar caure que municipis de mida menor, com ara «Vidreres o Caldes (de Malavella)», podrien estar en el punt de mira de Caprabo.\nL´aposta per la botiga franquiciada obliga a la cadena a trobar inversors. Per atraure´ls, Caprabo presumeix de xifres: el 2015, les vendes d´aquests tipus de supermercats van créixer un 11% de mitjana. En aquest context, Claudio Estévez interpreta que aquesta equació comercial aïlla qualsevol incògnita i aflora un resultat win-win: és a dir, hi guanya l´inversor, que posa en marxa un negoci que funciona, i hi guanya la marca, que obté una major implantació territorial, amb nous punts de venda.


https://www.lekue.com/ca/receptes/recepte-pare-noel-a-la-xocolata-i-gerd.html 888 Pare Noel a la xocolata i gerd https://www.lekue.com/media/catalog/product/f/o/foto75.jpg 0.00 EUR InStock /Receptes /Receptes/Per aliments /Receptes/Per cuina /Receptes/Per aliments/Receptes de postres /Receptes/Per cuina/Receptes per a microones /Receptes/Per a ocasions especials/Receptes de Nadal add-to-cart 2015-03-11\n300 g de xocolata blanca, 200 g de mantega, 120 g de farina, 9 ous, 300 g de sucre, 150 g de gerds\nFon la xocolata amb la mantega al bany maria. En un bol gran, bat els ous amb el sucre amb l'ajuda d'unes varetes elèctriques fins a doblar el volum i obtenir un compost clar i espumós. Afegeix a poc a poc la xocolata fosa, no molt calenta, i remou amb una espàtula. A continuació afegeix la farina prèviament tamisada i segueix remenant de dalt a baix fins que s'incorpori. Col·loca els gerds en el fons del motlle, a la part del vestit i del barret del Pare Noel i després cobreix amb la massa. Cou al forn, preescalfat a 180 º C, durant 20 min. Deixa refredar i desemmotlla. Decora amb gerds naturals o altres fruites. Pots banyar el pastís amb un bany de glas blanc (200 g de sucre glas amb 1 clara d'ou) o de xocolata negra fosa.\nNo guardis el secret, comparteix Pare Noel a la xocolata i gerd


Pere Guilera: Cava és la Denominació d’Origen més internacional de Catalunya\n28/11/2013 - El president de Pimecava surt al pas de les recents declaracions contra el cava a La Vanguardia (25-11-2013) per part del President de la DO Penedès, titllant-les de desafortunades, irresponsables i deslleials cap al sector elaborador i viticultor.\nEl president de Pimecava lamenta profundamenILERAt les declaracions de Josep Maria Albet i Noya, més tenint en compte que en una recent reunió mantinguda entre els dos presidents es va acordar que tots havien d’anar a la una, en la mateixa direcció i mirant de sumar esforços i suports, i aquestes declaracions van totalment en la línia oposada. A Pimecava som seriosos i rigurosos i per nosaltres trencar un pacte és un acte de deslleialtat i significa la pèrdua total de confiança amb la presidència de la DO Penedès.\nPere Guilera recorda també que si bé és veritat que la criança mínima del cava és de 9 mesos, el cava també disposa de caves de qualitat superior: els Caves Reserva, amb una criança mínima de 15 mesos i els Caves Gran Reserva, amb una criança mínima de 30 mesos. Cal ressaltar també que el cava es l’únic vi escumós de la UE que pot portar la denominació Gran Reserva, havent estat en el seu moment la primera denominació d’origen espanyola de vins escumosos en diferenciar les games de producte per qualitat segons el temps de criança. I parlem de l’any 2007! Altres s’hi han afegit fa pocs mesos...\nPel que fa al tema de preus, és veritat que hi ha caves que es venen a preus molt econòmics, fins i tot en alguns casos podríem parlar de preus per sota del seu cost. Aquesta mateixa tònica es reprodueix en moltes altres denominacions d’origen i cadascú és lliure de posicionar el seu cava en el segment de preus que pugui o vulgui. Ara bé, també cal dir que es tracta de casos aïllats, tot i que també molt mediàtics, i que la majoria del sector elaborador no s’hi sent identificat.\nA Pimecava ja estem cansats de les contínues agressions cap a un producte penedesenc, català i amb projecció internacional. Nosaltres respectem les decisions que pugui pendre qualsevol elaborador, però qüestionar la qualitat del cava i desprestigiar la DO Cava i les empreses que en formen part és intolerable.\nEls serveis d’inspecció i control del Consell Regulador del Cava són dels més rigorosos del sector vitivinícola, amb el reconeixement de la UE, que els va escollir per representar a la UE com a model d’eficàcia i rigor. Aquest rigor a vegades no ha estat ben acceptat per determinats elaboradors que volen més laxitud i d’aquí han vingut algunes crítiques i posicionaments qüestionables.\nEl president de la DO Penedès no és ningú per dir què han de fer els que –segons ell– elaboren productes de més qualitat; això és propi de personatges i actuacions d’altres èpoques. El destí del cava el marcarà el conjunt del sector de viticultors i elaboradors. Des de Pimecava estem treballant amb propostes de futur amb un horitzó de 10 anys 2014 - 2024 i la nostra fita és aconseguir que al final del període els caves Reserva i Gran Reserva representin el 50% del volum de vendes.\nDesprestigiar i parlar malament del cava –i per tant de les nostres empreses i viticultors– és molt rendible publicitàriament, i casualment és en aquestes dates on cada any es busca publicitat gratuïta a costa del treball dels altres. Això no és honest ni beneficia al Penedès.\nEns agrada ser positius. Cada vegada elaborem millors caves, hem de millorar moltes coses –com tothom– però tenim la ferma voluntat de seguir treballant i avançant. No cal dir que des de Pimecava respectem molt la DO Penedès i estem convençuts que els seus elaboradors ofereixen al mercat productes de gran qualitat. La gran força del Penedès es la cooperació lleial entre viticultors, empreses i institucions. Desviar-nos d’aquest camí seria –sense cap mena de dubte– una greu equivocació.


Concert de Sta. Cecilia 2020\nAltre any tornem a celebrar la festivitat de la patrona de la Música, Santa Cecilia. I nosaltres ja tenim programat el nostre concert amb un format atractiu per a la nostra gran família de Els Valerios de La Vila.\nEnguany, per problemes d’agenda, l’hem tingut que avançar un poc. Ens veiem el dissabte 31 d’octubre a les 18:00 hores a l'auditori del Centre Social Llar del Pensionista.\nL’entrada serà lliure fins completar l’aforament establert per les mesures sanitàries i de distanciament.\nA l’entrada al recinte hi haurà unes persones que us prendran les dades de contacte. Perdoneu les molèsties, però cal entendre que qualsevol mesura de prevenció és poca.\nEsteu convidats ..... Us esperem!!\nRecordeu les normes de prevenció sanitària:\nL'accés al recinte serà lliure i es permetrà 30 minuts abans de l'inici de l'acte per evitar aglomeracions.\nSerà obligatori l’ús de mascareta durant tot l’acte.\nUna vegada assegut en una butaca, no pots canviar-te a una altra.\nNo es podrà eixir i tornar a entrar al recinte.\nAudició. Tocates UT1 i tot UT2.\nI-Musi - Llenguatge Musical\nAquest curs l’Escola de Música de la Colla Els Valerios, estrena un nou sistema d’aprenentatge de Llenguatge Musical .... descobrim i·MUSI.\nPROGRESSIÓ I DIDÀCTICA LÙDICA, CLAU DEL MÈTODE\nI·Musi ha creat un innovador i progressiu sistema d'aprenentatge que utilitza les noves tecnologies.\nEl procés utilitzat en totes les unitats didàctiques es basa en escoltar, parlar, llegir i escriure, imitant el procés natural d'aprenentatge de la llengua materna.\nEn un sol llibre, estructurat en 8 unitats didàctiques, treballem tots els elements i aspectes referents al Llenguatge Musical: Interiorització, Audició, Memòria, Moviment, Teoria Musical, Ritme, Entonació, Improvisació, Creativitat, Dictat i Cal·ligrafia.\nLA PLATAFORMA DIGITAL MÉS INNOVADORA DEL SECTOR EDUCATIU MUSICAL\nEt presentem un conjunt d'eines i materials pensats per a oferir-te el millor servei i qualitat a l'aula musical, tant per a alumnes, pares i professors.\nD'una forma complementària i innovadora, aquest llibre s'acompanya d'una plataforma online que ajuda tant al professor com a l'alumne a complementar els continguts adquirits a l'aula.\nAmb aquesta plataforma, l'alumne, a través de jocs interactius, aprendrà de manera lúdica. El professor podrà avaluar de manera contínua l'aprenentatge de l'alumne. I a més, gràcies al sistema de control parental, els pares podran ser partícips del procés d'aprenentatge del seu fill.\nEl proper dissabte dia 29 d’agost, a boqueta nit, en l’auditori de la Finca La Barbera dels Aragonés, oferirem un “CONCERT A LA FRESCA” enquadrat dins de la “XVII CAMPANYA DE CONCERTS D’INTERCANVI MUSICALS” que organitza la:\n• Federació de Folklore de la Comunitat Valenciana (FFCV),\n• Federació Valenciana de Dolçainers i Tabaleters (FVDiT).\nI que compta amb el patrocini de l’Institut Valencià de la Música i amb la col·laboració de l’Ajuntament de La Vila Joiosa.\nDegut a la situació sanitària que estem travessant, i amb l’ànim de no crear possibles situacions potencials de perill de contagis, ni més incertesa i/o inquietud en la població, ens hem vist en l’obligació de prendre la dolorosa decisió de fer el concert a porta tancada, sense públic.\nEns haguera agradat moltíssim que haguéreu pogut gaudir, junt amb nosaltres, d’una nit de música i germanor igual que en anys anteriors, però aquesta ha segut una decisió de força major, que no ha segut fàcil prendre, i esperem poder comptar amb la vostra comprensió.\nNo obstant això, el concert serà gravat i el publicarem i compartirem en la nostra web i xarxes socials ...... us animem a escoltar-lo i gaudir-lo com si haguérem estat tots junts.\nNosaltres tocarem com sempre hem tocat: per a vosaltres, malgrat aquestes "circumstàncies" ...... i no oblideu que seguim ací ....... i que l’any que ve esperem retrobar-nos en aquest “concert a la fresca". GRÀCIES.\nAgrair també al Departament de Cultura i a l’Ajuntament de La Vila Joiosa, per les facilitats que ens han concedit en la planificació i organització d’aquest concert.\nCurs Escolar 2020-2021 a La Vila\nComença un nou curs. Si vols aprendre a tocar la dolçaina o el tabalet i percussió, o fer classes de Llenguatge Musical, no t’ho penses més ... ara es el moment!!!! .... apunta't a l'Escola de Música de la Colla Els Valerios de la Vila Joiosa i podràs formar part de la Colleta i de la Colla Els Valerios.\nCom a novetat per a aquest curs, hem posat en funcionament la matrícula EN LÍNIA.\nPassacarrer Nadalenc 2019\nConcert en honor a Sta Cecília 2019


Durant el 2021 aproximadament van morir unes 43.000 persones que estaven en les llistes d'espera per a l'obtenció de l'ajuda per a la dependència segons dades que reporta el ministeri de drets socials, on Catalunya és la comunitat amb major llista d…\nPer què és important posar-se la vacuna contra la grip? En aquest article resolem alguns dubtes que habitualment solen sorgir: 1- És possible contraure la grip a través de la vacuna? No. La vacuna es fa amb fragments del virus. No hi ha possibilitat d…\nFer 100 anys és un moment de la vida molt especial, i més, si ho pots celebrar amb la família i amics. Des del CR Pla de Martís ens agrada compartir que aquest 2021 hem celebrat 2 centenaris! Al juny el de la Betlem i al setembre el de la Dolors. En…\nCom una rosella al capvespre, el nostre món va començar a tancar-se. Els grups grans de persones ja no es reunien, els grups petits tampoc. Estàvem restringits a connectar-nos físicament només amb aquells amb els qui compartíem una casa. Els estranys i…


Vilnius Heart Cozy Apartment Vilnius Lituània - Ofertes d'hotels amb els MILLORS DESCOMPTES EN LÍNIA\nPamenkalnio g. 5, Naujamiestis eldership, Vilnius, Lituània, LT-01116 - Veure al mapa\nMés informació sobre Vilnius Heart Cozy Apartment\nPer als viatgers què vulguin captar les imatges i els sons de Vilnius, Vilnius Heart Cozy Apartment és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Vilnius Heart Cozy Apartment és compromet a que la seva estada sigui el més còmoda possible. Transport hotel/aeroport, habitació familiar són només algunes de les comoditats que fan que Vilnius Heart Cozy Apartment sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, insonorització, ventilador, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Vilnius Heart Cozy Apartment és una selecció idònia per a la vostra estada a Vilnius.\nTots els tipus de viatgers (44) Parelles (13) Viatgers en solitari (1) Famílies amb infants petits (9) Famílies amb infants grans (6) Grups (13)


Com tenir cura d'un cacau creixent de sofre menor | asopazco.net\nAssegureu-vos que fins i tot tingueu temps per passar amb el vostre amic plomós. Les aus que no reben prou atenció, amor i afecte es tornaran força sorolloses i, de vegades, fins i tot seran agressives.\nSi vas a entrenar al teu amic plomós, has d’ensenyar-li dues coses importants. Per no cagar a casa i no ser agressiu cap a altres membres de la família. Dit d’una altra manera, no ésser un ocell d’una sola persona.\nAssegureu-vos que té espai. Les cacatoas amb cresta menuda de sofre necessiten molt espai per jugar, escalar i explorar. Per tant, heu de proporcionar una gàbia com a mínim de 36 "de llargada, 24" d'ample per 48 "d'alçada. És convenient tenir panys múltiples o extremadament segurs, ja que aquestes einsteïnes aviaris dissenyaran formes més intel·ligents d'escapar l'espai entre les barres. no excedirà mai de 3/4.\nProporciona un munt de joguines. Assegureu-vos que estiguin de fusta per mantenir els becs arrebossats.\nHi ha grans diferències entre posseir un cacauet cremat de sofre major o menor?\nSón diferents tipus de cacatues, però sobretot es basen només en l'aparença.\nQuè faig si el meu cacauet cremat amb sofre de menor quantitat encara em fot?\nTingueu en compte el que passa al vostre voltant quan es trenca la cacata. No s’ho prengui personalment. Seguiu mantenint la vostra cacata al mateix temps cada dia. Si es mossega, poseu-lo a la perxa i feu un temps de cinc minuts. Has de ser pacient i guanyar-te la confiança del teu ocell. Sigueu sempre suaus i feu que l’ocell tingui una rutina en què es pot comptar: quan es mantindrà i quan es posarà a l’hora d’anar a dormir.\nCom puc fer que el meu cacata completament format?\nQuan esteu entrenant la vostra cacata per augmentar-la, elimineu-la suaument amb l'equilibri tocant-la a la part inferior de l'abdomen amb la mà que voleu que s'enfilin. Assegureu-vos de no colpejar-lo prou fort com per provocar dolor o fer-lo fora de la perxa. Un cop estigui a la mà, premia-la amb un regalet. També recomano la formació dels clics.\nCom treure una cacata de la gàbia sense atrapar l’ocell?\nDeixeu-lo sortir de la gàbia per si sol i deixeu-lo explorar. Si voleu entrenar la cacata per augmentar-la (pujar al braç), podríeu tocar-la a l’abdomen inferior amb la mà que voleu trepitjar i després donar-li un regalet.\nQuina és la millor manera d’atrapar la cacata de la gàbia i treure-la a la llum?\nObriu la gàbia i deixeu-la sortir sola. No es recomana agafar-lo, perquè això el posaria en estrès i us podria veure com una amenaça potencial.\nEstà bé utilitzar només una perxa per al meu cacau en lloc d’una gàbia?\nSí, això és possible, tot i que llavors necessitarien una habitació a prova d'ocells on no poguessin mastegar cap moble.\nQuina és la dieta correcta per al meu cacau?\nPuc deixar que el meu cacau tingui una perxa en lloc d’una gàbia?\nMai, mai va colpejar el teu ocell. Es faran molt tímids i probablement mossegaran.\nNo us "vulgueu massa" sempre voldran, però haureu de deixar-los endur.\nDoneu-los una llosa de material dur com ara la pissarra o la sípia per tal que posin els becs i les urpes.\nBusqueu a Internet com s’aconsegueix que s’aturin els mals comportaments.\nNetegeu la gàbia cada setmana.\nBanyar-les cada setmana. Podeu demanar a un professional sobre com banyar-los.\nAssegureu-vos que l'espai entre les barres de la gàbia no sigui superior a 1,27 cm.\nPresenteu-vos a ells molt lentament. Si et mosseguen, no et rendeixis. Torna-ho a provar. Una vegada que siguin menys tímids de vosaltres i confieu en vosaltres, podreu començar tots els entrenaments i coses.\nCom tenir cura d’un cacauet de molibans o paraigüesCom triar un cacatóCom alimentar un cacataCom conviure amb un cacata molucaCom cuidar els cacatuosCom tractar els esmorteïments en cacatoCom tractar la malaltia de les plomes del bec i les plomes de Psittacina a les cacatues


La carxofa, protagonista d’una gran jornada festiva a Sant Boi — Informació i notícies sobre tot el que passa al Baix Llobregat i l'Hospitalet del Llobregat\nDías de este evento: Domingo, 15 de abril de 2012 | Leída 66 veces\nLa carxofa, protagonista d’una gran jornada festiva a Sant Boi\nDiumenge se celebra la 13a Carxofada ‘Sant Boi Degusta Carxofes’\nTorna a la comarca una de les festes populars amb més sabor. Es tracta de la Carxofada de Sant Boi, que aquest diumenge arriba a la seva tretzena edició. Amb el lema Sant Boi Degusta Carxofes, la jornada lúdica i gastronòmica se celebrarà de 12 a 18 hores a la rambla de Rafael Casanova. En aquesta edició, un total de 14 restaurants locals oferiran diferents tasts de plats cuinats amb aquesta verdura típica del Baix Llobregat. Es podran assaborir delícies com ara carxofa farcida de salsa carbonara, arròs de calamar i carxofes, deconstrucció de carxofes i bolets o cremós de carxofa amb tres textures de pernil i croqueta de formatge, entre d’altres. Les degustacions costaran 2 euros per plat, tot i que s’oferirà un tiquet especial que inclou el tast de quatre plats, beguda, pa, postres, cafè i vi o cava. Aquests tiquets es poden adquirir anticipadament per un preu de 10 euros als restaurants participants, als casals de barri i a l’establiment Collita Pròpia o el mateix dia de la mostra (12 euros).\nALTRES ACTIVITATS. A banda de la vessant gastronòmica, la jornada compta amb un programa d’activitats per a tota la família. Se celebrarà, per exemple, una jornada de portes obertes al Museu de Sant Boi, la 3a Trobada de Col·leccionisme de Plaques de Cava, la 6a Trobada de Puntaires La Unió o la primera Cercavila de Vehicles d’Època, que recorrerà els carrers de la vila d’11 a 13 hores.\nUna de les activitats més destacades és la visita guiada al Parc Agrari, que sortirà a les 9.15 hores de la plaça de l’Ajuntament. Els assistents visitaran els camps de producció de Carxofa Prat, acompanyats d’un dels pagesos més coneixedors d’aquest cultiu; i participaran en un taller gastronòmic, on es podrà tastar la tradicional verdura.\nD’altra banda, els més petits podran gaudir de dues activitats pensades especialment per a ells. D’11 a 13 hores se celebrarà a la rambla el taller familiar Cuinem carxofes amb sol, on es construirà un petit forn solar i es farà una demostració comentada del seu funcionament cuinant carxofes. A més, a les 12 hores, Cal Ninyo oferirà l’espectacle teatral La princesa i el pèsol.\nJa a la tarda hi haurà una exhibició de ball country i de preparació de gintònics, que també es podran degustar per un preu de 5 euros. La 13a Carxofada Sant Boi Degusta Carxofes finalitzarà a les 18 hores amb el concert que oferirà el grup Riu.


Ana Esmith – Miss Beige – Formentera Fotogràfica 2021\nÉs llicenciada en Periodisme per la UCM i diplomada en Art Dramàtic per l’International Drama School Philippe Gaulier a Londres. Allà resideix durant més de quinze anys on desenvolupa una carrera centrada sobretot en la creació de peces pròpies per a l’escena londinenca, que alterna amb la direcció de muntatges i l’actuació, en diverses companyies de teatre angleses.\nLa seva formació periodística i artística s’uneixen de la mà en el camp de la performance amb Miss Beige, la seva primera exploració a un treball no verbal. Els rituals de l’aparença, l’estètica de l’artifici i la reflexió sobre el gènere formen part del rerefons conceptual del seu treball on allibera la imatge de la feminitat entesa com a construcció cultural basada en convencions arbitràries, imposades al llarg dels segles.\nDes de la seva creació el 2016 Miss Beige ha estat convidada a fires i festivals nacionals i internacionals com ARCO, JustMad, Hybrid, Marte a Castelló, Breakfast a Estocolm, Desvelarte a Santander, Noche Blanca a Oviedo, ArtJaen, SURGE Madrid, Chrom-Art a Londres, La Encartada Moda a Bilbao, el Centre Dramàtic Nacional, Teatre Valle Inclán de Madrid, el festival de cinema independent RIZOMA en la seva edició dedicada al Doppelganger en Matadero, Trobades amb a Caixaforum de Palma, Barcelona, Sevilla, Madrid i una recent aparició a la gran pantalla al llargmetratge Tristesse.\nA això se suma l’exposició monogràfica Miss Beige Taking The Streets a la galeria Ponce + Robles (Madrid), Miss Beige A La Vista a la Galeria Iskoo (Galícia), la seva participació en el II Gabinet de Resistència (Madrid), i cinc instal·lacions performàtiques La Miss beige de Michelangelo, Maison Beige, la família creix, Al llit amb Miss Beige, Es Nota, Se Sent, el Beige és Incloent i Passeig En Glovo.\nMiss Beige és una identitat contracanònica, compromesa amb la nostra quotidianitat i radicalment allunyada dels nous cànons que s’imposen en la xarxa social. És un projecte multiforme que neix en resposta a la manca d’heroïnes femenines no sexualizades ni cosificades en l’imaginari col·lectiu. Això comença pel mateix ús monocrom del beix, un color asèptic amb el qual critica l’obsessió pel retoc, el filtre i els mecanismes d’autoengany que ens ofereixen els nostres dispositius i aplicacions d’imatges.\nMiss Beige comença el 2016 com un projecte que pren forma a través d’intervencions en l’espai urbà. Per a humanitzar-la l’artista decideix sortir al carrer, l’espai públic per excel·lència, per a així poder interactuar amb les mirades i les reaccions alienes.\nMiss Beige es construeix a si mateixa a través d’imatges on es presenta com a subjecte i objecte, o si es prefereix artista i model, un joc per a res nou dins de les pràctiques performatives des de començaments del segle XX i al qual s’han acollit també les pràctiques artístiques feministes.\nEn aquesta ponència performativa, descobrirem i coneixerem a fons els diferents pantones del beix explicant el què, qui, com i per què, però també reptarem als assistents a ser beix a través de l’objectiu de la vostra càmera.\nOblida’t del que saps, i desperta el beix que hi ha en tu.\nS’aconsella assistir amb martell en mà.


Data i hora oficial 10.12.2019 | 10:28\nEl 08centvint del mes de desembre ja és al carrer 4 de desembre de 2019\nAquest matí ha començat la distribució del 08centvint del mes de desembre. La notícia més destacada és la presentació de 44 propostes en el marc del procés de pressupostos participatius. També es recorda com va anar la celebració del Dia Internacional per a l’eliminació de les violències masclistes i la recollida, per part de voluntaris, de residus de l’entorn de la riera de Caldes. En esports, s’avança que la Llagosta acollirà l’any que ve el Campionat de Catalunya de 5 quilòmetres en ruta.\nNova temporada del Cicle de passejades per a la gent gran 3 de desembre de 2019\nUna cinquantena de persones de la Llagosta participen avui en una sortida a la localitat d’Artés. Es tracta de la primera excursió de la nova temporada del Cicle de passejades per a la gent gran, que organitza la Diputació amb la col·laboració dels ajuntaments. La principal novetat és que a partir d’ara totes les sortides seran de marxa nòrdica. L’Ajuntament ha comprat 42 parells de bastons de marxa nòrdica per a aquelles persones que participin a les passejades i que no disposin d’aquests elements.\nEl carrer de Joaquim Blume disposarà de quinze noves places d'aparcament 2 de desembre de 2019\nJa han començat les obres per habilitar una quinzena de places d’aparcament al carrer de Joaqim Blume, entre les avingudes del Turó i de l’Onze de Setembre. Està previst que l’actuació estigui acabada en, aproximadament, un mes.\nEl Consell d'Alcaldes de la Fundació Sanitària Mollet es reuneix a la Llagosta 2 de desembre de 2019\nEl Ple ratifica que la Diputació assumeixi la gestió informàtica del padró 29 de novembre de 2019\nEl Ple de l’Ajuntament de la Llagosta va ratificar ahir per unanimitat, durant la sessió ordinària de novembre, el decret d’Alcaldia pel qual a partir d’ara serà la Diputació de Barcelona la que s’encarregarà de la gestió informàtica del padró d’habitants de la Llagosta. Això suposarà un estalvi per a les arques municipals, ja que aquest servei l’oferirà la Diputació de forma gratuïta.\nA Can Pelegrí es pot veure L'Arbre de la Vida, fruit de la Setmana Europea de la Prevenció de Residus 28 de novembre de 2019\nDurant aquests dies es pot veure a la planta baixa de Can Pelegrí L'Arbre de la Vida. Aquesta instal·lació recull tot de propostes per reduir els residus i millorar el medi ambient. L'Arbre de la Vida forma part del projecte europeu El Bosc de la Vida.\nNoves millores a la Biblioteca de la Llagosta 26 de novembre de 2019\nLa Biblioteca de la Llagosta ha introduït noves millores gràcies a una aportació de la Diputació de Barcelona. Al costat de la porta d'entrada a Can Pelegrí, s'ha instal·lat una nova bústia de devolucions, que està operativa les 24 hores del dia, amb més capacitat i seguretat, amb retolació personalitzada i que permet retornar llibres de mida més gran.\nL'Institut Marina de la Llagosta ha estat seleccionat novament per participar al programa Erasmus + 26 de novembre de 2019\nL'Institut Marina de la Llagosta ha estat seleccionat novament per participar en un nou projecte Erasmus +. La regidora d'Educació Secundària i Formació Contínua, Melania Beltran, juntament amb la directora del centre, Anabel Giménez, han rebut al professorat d'altres països que participen al projecte i els han guiat per diferents indrets de la nostra localitat.\nFinalitza la programació del 3 DE TEATRE 25 de novembre de 2019\nAhir diumenge va finalitzar la mostra 3 DE TEATRE. L'obra Ovelles, interpretada al Centre Cultural per Eduard Buch, Gemma Martínez i Biel Duran, va posar el punt final a una programació que va començar dijous amb una proposta organitzada per la Biblioteca de la Llagosta.\nAvui té lloc l'acte de commemoració del Dia Internacional de lluita per a l'eliminació de les violències masclistes 22 de novembre de 2019\nLa Llagosta commemora aquesta tarda el Dia Internacional de lluita per a l'eliminació de les violències masclistes. L'acte central de la programació, que s'està desenvolupant al llarg d'aquest mes de novembre, es farà a partir de les 17.30 h a la plaça d'Antoni Baqué. En cas de pluja l'acte es farà a la Sala de Plens.\nLa Llagosta commemora el Dia Internacional de lluita per a l’eliminació de les violències masclistes 22 de novembre de 2019\nLa Llagosta ha commemorat el Dia Internacional de lluita per a l’eliminació de les violències masclistes, que s’escau el pròxim 25 de novembre, en un acte institucional a la Sala de Plens aquesta tarda. En un principi s’havia previst celebrar l’acte a la plaça d’Antoni Baqué però a causa de la pluja s’ha fet finalment a l’edifici del Consistori.\nS'inaugura el 3 DE TEATRE a Can Pelegrí 21 de novembre de 2019\nLa Llagosta celebra el Dia Mundial de la Infància 20 de novembre de 2019\nNova senyalització vertical per millorar la mobilitat al nostre municipi 19 de novembre de 2019\nL'Ajuntament de la Llagosta ha millorat la senyalització vertical i les indicacions de llocs emblemàtics de la nostra localitat. La intenció és facilitar la mobilitat al nostre municipi, tant a les entrades i les sortides com a l'interior.\nDemà, la Llagosta celebra el Dia Mundial de la Infància 19 de novembre de 2019\nAquest dimecres s’escau el Dia Mundial de la Infància. L’Ajuntament torna a programar una activitat per celebrar aquesta jornada. L’acte es farà demà a la tarda al Centre Cultural i es presenta sota el lema Explorem drets.\nPresentades un total de 44 propostes per als pressupostos participatius 18 de novembre de 2019\nL’Ajuntament de la Llagosta ha rebut 44 propostes en el marc del projecte de pressupostos participatius. El període de presentació es va obrir el 14 d’octubre i va finalitzar el 15 de novembre. Les propostes han estat lliurades per 20 persones i tres entitats. La gran majoria de les idees han estat presentades a través de la Seu Electrònica de l’Ajuntament. Només dues persones han anat personalment a l’Oficina d’Atenció a la Ciutadania per lliurar els seus documents.\nLa neteja de la llera de la riera de Caldes se salda amb deu saques plenes de residus 18 de novembre de 2019\nEl Campionat de Catalunya d'Atletisme de 5 km ruta es disputarà a la Llagosta 15 de novembre de 2019\nLa Cursa Popular Els 10 de la Llagosta, que se celebrarà el 5 d’abril del proper any, esdevindrà el Campionat de Catalunya de 5 Km ruta. D’aquesta manera, aquest esdeveniment esportiu de la nostra localitat es posiciona de forma important en el calendari de la Federació Catalana d’Atletisme.\nLa Fira Medieval de la Llagosta s'instal·la a partir d'avui a l'avinguda de l'Onze de Setembre 15 de novembre de 2019\nAquesta tarda, començarà la Fira Medieval de la Llagosta, que es perllongarà durant tot el cap de setmana. Les parades s’instal·laran al passeig de l’avinguda de l’Onze de Setembre. Com en anys anteriors, el passeig acollirà una cinquantena de parades amb productes tradicionals, d’alimentació i artesanals.\nDemà dissabte es farà la neteja de la riera de Caldes en el marc de la Setmana Europea de la Prevenció de Residus 15 de novembre de 2019\nEn el marc de la Setmana Europea de la Prevenció de Residus, l'Ajuntament organitza aquest dissabte una trobada per netejar la llera de la riera de Caldes i conèixer el seu entorn. L'activitat començarà a les 10 h i està oberta a tota la població.\nDarrera actualització: 12.11.2019 | 08:37


Inici » Jurídic » La Taula d’Entitats del Tercer Sector organitza una jornada sobre contractació pública en els serveis a les persones\nL’acte tindrà lloc el 14 de març a Barcelona. Font: Taula d’Entitats del Tercer Sector Social\nJosep Vidal, director general d'Economia Social, Tercer Sector, Cooperatives i Autoempresa de la Generalitat de Catalunya. Font: Gencat\nDc, 22/02/2017 - 14:17\nAmb el títol 'Millorar la contractació pública en els serveis a les persones', la Taula d’Entitats del Tercer Sector Social de Catalunya realitzarà aquesta trobada el dimarts 14 de març al matí a l’Ateneu Barcelonès.\nDurant la jornada, Jesús Delgado, vocal de la Junta Directiva de la Taula del Tercer Sector, i Roberto Malo, economista, presentaran una sèrie de propostes elaborades des del Tercer Sector per contribuir a la millora del marc legal català i espanyol.\nPosteriorment, Ricard Gomà, director de l’Institut d’Estudis Regionals i Metropolitans de Barcelona (IERMB), tractarà sobre ‘Ciutats inclusives i contractació pública de qualitat’. En el marc d’aquesta jornada, també es donaran a conèixer els resultats de l’estudi ‘La qualitat de la contractació pública dels 8 principals ajuntaments de Catalunya en l’àmbit dels serveis a les persones’ de la mà de Carlos Ángel Ordàs, investigador de l'IERMB.\nL’acte comptarà amb la intervenció de Josep Vidal, director general d'Economia Social, el Tercer Sector, les Cooperatives i l'Autoempresa de la Generalitat de Catalunya; Oriol Illa, president de la Taula d’Entitats del Tercer Sector Social de Catalunya; Mercè Corretja, directora general de Contractació Pública de la Generalitat de Catalunya i Jordi Via, comissionat d’Economia Cooperativa, Social i Solidària de l’Ajuntament de Barcelona, entre d’altres institucions.\nPodeu consultar el programa complet a la web de la Taula d’Entitats del Tercer Sector.\nL’assistència és gratuïta i està oberta a totes les persones interessades, però és indispensable realitzar prèviament la inscripció omplint aquest formulari.


Fem escola a Barcelona – Pàgina 2 – Un espai dedicat als centres educatius\nXarxa d’Escoles Històriques de Barcelona\nUs volem presentar la Xarxa d’Escoles Històriques de Barcelona (XEHB).\nCategories IniciativesEtiquetes història\nL’Institut Roger de Flor és un centre de secundària situat al barri de la Trinitat Nova.\nCategories La veu dels mestresEtiquetes art, cohesió social\nExposem les obres del nostre alumnat a la biblioteca del barri\nEl divendres 14 de febrer va ser un dia important per a la comunitat de l’Escola Sagarra.\nCategories La veu dels mestresEtiquetes art, família\nAra és l’hora de la reforma horària\nCatalunya es troba en un context de ràpides transformacions socials, econòmiques i polítiques ocasionades per l’onada sobiranista. La creativitat i la innovació motivades per l’anhel de canvi fan que la reforma horària sigui més viable i es trobi més a l’abast de la consciència de cadascun dels individus i de les organitzacions que l’han de\nCategories IniciativesEtiquetes família, reflexió\nCategories La veu dels mestresEtiquetes emprenedoria\nCategories IniciativesEtiquetes ciència, competències, formació\nEl programa MUS-E a l’Escola Mediterrània\nEl programa MUS-E va néixer de la iniciativa del violinista Yehudi Menuhin (1916-1999) en col•laboració amb Werner Schmitt, director de l’Escola del Conservatori de Berna, partint de la idea de Zoltán Kodály (1882-1967) segons la qual la música havia de formar part de l’educació quotidiana i tothom hi havia de tenir accés.\nCategories La veu dels mestresEtiquetes art, música\nLideratge per a l’aprenentatge al segle XXI\nLa Fundació Jaume Bofill va organitzar els dies 4 i 5 de desembre el Congrés Internacional de Lideratge per a l’Aprenentatge, acte de llançament internacional de l’informe «Lideratge per a l’aprenentatge al segle XXI».\nCategories IniciativesEtiquetes lideratge\nCategories En profunditatEtiquetes art, comunicació i noves tecnologies, participació\nEls estudiants de COMPETIC 3 del CFA Palau de Mar el passat curs 2012-2013 van fer d’un web per recollir informació sobre la història i els usos del recinte de l’Escola Industrial i l’elaboració d’un seguit d’audioguies sobre diferents aspectes relacionats amb la seva història.\nCategories IniciativesEtiquetes comunicació i noves tecnologies, història\nCategories La veu dels mestresEtiquetes aprenentatge servei, Lectura, llibres\n← Anteriors 1 2 3 … 21 Següent →


Castell de Clarà – Torredembarra / Tarragonès | Catalunya Medieval\nCastell de Clarà – Torredembarra / Tarragonès\nSituació: A Clarà, nucli de població de Torredembarra, vila i municipi de la comarca del Tarragonès (Tarragona).\nÈpoca: Segle XI - documentat des de l’any 1057 – L’edificació actual possiblement sigui del segle XIV. (Diputació de Tarragona).\nEstat: Les poques restes del castell de Clarà que s’han conservat, (Una torre amb una volta que permet l’accés a un recinte i les restes d’un matacà ) estan integrades amb l’edificació coneguda com el casal de Cal Xeco.\nAltres noms: Cal Xeco.\nAccés - Visitat el 21/02/2009:\nCal localitzar la Plaça de l’església, cantonada amb el carrer de la Indústria. En aquest lloc trobarem el Casal de Cal Xeco, edifici bastit sobre l'antic Castell de Clarà.\nLocalització: N 41 09 00 E 01 25 03 – Altitud: 13 m.\nDel vell castell només es conserven alguns vells elements molt adulterats i integrats en un edifici modern.\nEl Castell de Clarà és una antiga masia medieval fortificada, amb pati al qual s'accedeix per un arc de mig punt, sota una torre amb matacà que actualment està força restaurada i que possiblement pertany al nucli primitiu del segle XIV. La casa té finestres amb llindes i arc conopials. La construcció és la típica de maçoneria i carreus.\nFortalesa. Documentada el 1227. Tot el nucli de Clarà formava una espècie de caseriu, amb la seva església, i és el nucli més antic que es coneix de la primitiva Torredembarra.”\nDiputació de Barcelona – Castell de Clarà


Laia Estrada A peu de carrer dilluns, 09 de setembre de 2013\nSembla ser que les persones tendim a encasellar-ho tot i a desenvolupar anàlisis de manera segmentada. Deu ser per això que a la gent li costa tant d'entendre els plantejaments que l'Esquerra Independentista porta repetint des de fa dècades, a través de les diferents organitzacions que l'han integrat.\nD'una banda, l'esquerra espanyolista ens acusa de prioritzar la qüestió nacional per davant de la lluita de classes i ens repeteix "por encima de todo somos clase trebajadora, no es el momento de hablar de independencia"; i d'altra banda, l'independentisme "transversal" ens critica perquè dividim la unitat separatista (valgui la paradoxa) i ens retreu que "ara no toca parlar de qüestions socials, primer la independència".\nSincerament, no és tan complicat. Som un poble, som la classe treballadora dels Països Catalans. Volem existir com a poble, volem poder exercir la nostra pròpia sobirania, i això no serà possible només redefinint unes fronteres dins les quals es repeteixi el mateix model d'explotació capitalista.\nAra que els catalans i les catalanes estem desenvolupant aquell acte de consciència que permet passar de població a poble, cal que aquesta consciència vagi més enllà de l'"España ens roba" que pregonen CiU i el seu vassall ERC a tort i a dret. I és que CiU aposta per la independència de les quatre provincias perquè "España ens roba", exacte; amb la independència l'oligarquia catalana ens robaria el que l'Estat espanyol ens roba.\nPer nosaltres és tan important exercir el nostre dret a l'autodeterminació, com tenir uns sistemes educatiu i sanitari de qualitat, públics i universals. És tan important que se'ns reconegui com a nació com l'accés a l'habitatge, una alimentació saludable, una bona xarxa de transport públic i el repartiment dels treballs i la riquesa. Quan parlem d'uns Països Catalans lliures fem referència a una sobirania energètica, al respecte envers els recursos naturals, a la igualtat entre homes i dones, a la llibertat sexual.\nReivindiquem, per tant, que el poble català sigui lliure dels estats espanyol i francès, però també que s'alliberi de les urpes de la troika; sigui lliure per a exercir el seu dret a l'autodeterminació, però també que es deslliuri de l'explotació de les persones i els recursos naturals, de la repressió política i també la sexual.\nDemà, 10 de setembre, reivindicarem que volem la Independència per canviar-ho tot, més enllà de "decidir-ho tot", com diuen els que decideixen sobre els sous i les indemnitzacions ofensives de Caixa Catalunya. Volem decidir-ho tot i en cap cas en el sentit que ho deia Lampedusa, com li agradaria a CiU. L'11 ho seguirem reivindicant, a la via catalana, a la manifestació, als diversos actes arreu del territori, com ho fèiem ahir, com ho seguirem fent.


JOSEP MARIA GARCIA I PÉREZ: 2008\nDes de espai vallromanes aprenc d'un altre blog a la nostra vila. Benvingut! Sembla molt profund\nEtiquetas: blog-c, vallromanes\nFer crítiques i rebre'n: Tota una habilitat social\nPost a requeriment d' un ciutadà\nQui interpreta les crítiques com una oportunitat, com una informació útil que pot ajudar-nos a millorar? O, dit d'una altra manera, no som majoria els qui davant de les crítiques ens sentim atacats i accionem els nostres mecanismes de defensa, en comptes d'escoltar, reflexionar i extreure el que pugui aportar de positiu la crítica que ens fan? Efectivament, algunes preguntes ens despullen impúdicament, en la mesura que revelen greus limitacions que, de tan interioritzades com estan, ens semblen inabordables. Però no podem resignar-nos-hi, hi ha moltes coses a fer, també en l'àmbit de saber encaixar les crítiques i saber formular-les. Tendim a distingir entre les constructives i les que no ho són, però una crítica, independentment de la intenció amb què s'emet i fins i tot del seu propi contingut, ofereix una opinió diferent de la nostra, un punt de vista discrepant sobre el que fem o pensem. I, per això, mai manca d'interès i pot ser metabolitzada positivament, ja que podem interpretar-la com una informació que serveix com a contrast als nostres plantejaments. Sembla obvi que ens resultarà més fàcil assimilar les crítiques quan millor sapiguem formular-les nosaltres. Són dues habilitats socials, tan difícils l'una com l'altra, que ens ajuden a entendre els altres i a conéixer-nos millor. Sempre hi ha algú en qui fixar-se: persones que saben criticar sense acritud, crispació o tensions innecessàries, generant en canvi un ambient tranquil, racional i tolerant en què les idees es confronten pacíficament. Mostren una actitud de respecte i de comprensió cap a les actituds i els comportaments dels altres. I fins i tot davant fets intolerables que requereixen una crítica severa i rotunda, saben criticar amb rigor, riquesa de matisos i sentit de la mesura.\nSón comportaments que inclouen respostes verbals i no-verbals, que fan probable una conseqüència desitjable o l'evitació o retirada d'una altra d'indesitjable. Es tracta de destreses necessàries per a certes tasques i es refereixen a respostes relacionades amb la conducta social. El terme "habilitat" indica que aquesta perícia social no és una marca de personalitat, sinó un conjunt de respostes que es deprenen i s'associen a determinats estímuls. Una conducta socialment manyosa és "la que permet a una persona actuar en base als seus interessos més importants, defendre's sense ansietat inapropiada, expressar còmodament sentiments honestos o exercir els drets personals sense negar els drets dels altres" (Alberti i Emmons, 1978), i pot expressar-se per mitjà d'una comunicació verbal o no verbal.\nComunicació verbal hàbil.És la que utilitza preferentment la primera persona (jo), resulta positiva (constructiva, oferix alternatives, esquiva els "peròs" i maneja la responsabilitat i no la culpabilitat), accepta opinions diferents, fuig de maniqueismes, és assertiva (expressa o defén una opinió sense por ni ansietat, sense conductes punitives o amenaçadores per als altres), empàtica (atén l'altre i no en fa judicis de valor) i respectuosa (amb les persones, no forçosament amb les idees, que hi són per a ser qüestionades).\nComunicació no verbal hàbil. És la que atén i vigila el contacte ocular i l'expressió facial, la posició corporal, els gestos i el somriure, el volum, la inflexió i l'entonació de veu, la fluïdesa, la claredat i la velocitat del discurs, el temps de parla, les pauses i els silencis, i que gestiona adequadament el contacte físic, la distància i la proximitat.\nQuan ens toca criticar...\nUna de l'habilitats socials que més convé aprendre és el maneig de la crítica, a l'hora de fer-la i de rebre-la, ja que és una estratègia bàsica per a solucionar problemes i conflictes interpersonals.\nI siguem conscients que les propostes de canvi poden ser acollides amb desgrat. L'ésser humà és un animal de costums, i un dels seus mecanismes més automatitzats és el de la resistència al canvi. Correspon, per tant, planificar una seqüència que faciliti l'acceptació de la crítica. En primer lloc, definim l'objectiu, aclarim el nostre comportament i calculem com fer la crítica, la forma o mode en què la presentarem. Després, descriguem la conducta o la situació que desitgem criticar, expressant-nos amb missatges en primera persona: són les nostres opinions, ni més ni menys. Posteriorment, podem suggerir o sol·licitar els canvis, que enunciarem de manera clara i precisa. Finalment, si s'escau, elogiem els canvis promesos o posats en funcionament valorant l'esforç que han requerit del nostre interlocutor, i agraïm l'atenció que ha merescut la nostra petició. De totes maneres, aquesta seqüència ha d'adaptar-se a les persones i al context en què realitzarem la nostra crítica.\nQui critica bé no ofèn, i tots tenim el dret a exposar les nostres opinions. Assegurem-nos que les nostres crítiques es basen en fets objectius i contrastats, perquè un error de matís pot llançar per terra tota l'argumentació. Centrem-nos en el que sigui fonamental, no pretenguem abraçar tots els detalls, i dirigim la crítica sempre a comportaments o actituds concrets. No desqualifiquem l'individu, sinó el que ha fet o ha dit, i siguem clars, concrets i específics, evitant generalitzacions, etiquetes i vaguetats. Si mentre exposem la nostra crítica sorgeixen obstacles, estudiem-los i seleccionem les habilitats de comunicació, verbals i no verbals, apropiades per a l'ocasió.\nFer crítiques constructives (resulten útils, no fereixen innecessàriament) i estar disposats a rebre-les equival a assumir que sobrevindran situacions tenses i que haurem d'articular les habilitats de comunicació que hem anat aprenent. No eludim aquestes situacions, perquè són oportunitats per a enfortir la nostra relació interpersonal, i així millorarà el coneixement mutu i s'enfortirà la nostra autoestima.\nQuan toca rebre les crítiques\nRebre una crítica és gaudir d'una oportunitat per a aprendre. Escoltem amb atenció i agraïm aquesta informació que ens pot servir per a millorar com a pares, com a amants, com a companys de treball, com a estudiants, com a amics, com a fills..., en fi, com a éssers humans que viuen permanentment interrelacionats. No som perfectes, tots patim problemes i dificultats que de vegades ens bloquegen o ens condueixen a distorsionar la realitat, i fan que les nostres conductes no siguin les més apropiades ni les que nosaltres voldríem. No tinguem por a reconèixer els nostres errors, ja que només així aprendrem a afrontar-los i a millorar la nostra manera de ser i la nostra qualitat de vida. I tinguem present que qui no comet errors és qui no fa res, qui no arrisca gens o, pitjor encara, qui no es responsabilitza del que fa. Els errors, assumim-ho, formen part de qualsevol aprenentatge. I que algú ens els recordi o retregui forma part de la normalitat quotidiana, així de senzill.\nMostrant el nostre acord total o parcial amb el que ens diuen i agraint l'aportació que sempre comporta una bona crítica.\nComprometent-nos a rectificar el que entenguem i reconeguem millorable, o, si ho necessitem, sol·licitant alternatives al nostre interlocutor.\nExpressant els nostres sentiments (algunes crítiques senten malament, perquè ens semblen exagerades o enunciades incorrectament), distingint sempre el fons de la crítica de la forma en què ens l'han presentada.\nNegant amb assertivitat (sense ferir l'altre ni crear-li incomoditat) les imputacions que creiem improcedents o inadequades.\nEtiquetas: respecte al ciutadà\nSant Joan i els porcs\nUn altre any hem gaudit de la revetlla de Sant Joan. La nit més curta de l'any. Vallromanes ha estat de festa aquesta passada nit i ens ho hem passat força bé. Les pèrdues aquest any han estat mínimes, un forat a la persiana causat per un petard que a més va deixar la rajola negra, i els porcs que han deixat els petards o el que queda de les caixes buides, al ben mig de la plaça can Poal. Vaig presenciar com els petards esclataren en totes direccions, casa meva feia de pared natural on molts petards anaven a parar ( Jo, era a la plaça ballant i mirant l'espectacle ). El que em deixà de pedra, va ser la poca supervisió dels pares, els quals miraven cofois el seus hereus posant en perill tot el que estava a la plaça can Poal. Un d'ells ex-regidor , amb orgull de veure com el seu fill participava en deixar la plaça ben emmerdada. Res en contra de tirar petards, això si, jo per exemple vaig tirar junt amb els meus fills i uns amics uns 400 petards, recollint desprès la merda que hi havíem deixat. Hem de gaudir però amb seny i educació ambiental. Ara potser he de mirar si l'ajuntament és responsable subsidiari dels danys a la persiana.\nEtiquetas: bruts., petards, Sant Joan\nThe great and best nation of the world (según Pau Casals)\nTambién conocida como Estatutolandia o Marbeluña, el Principat es un pedazo de tierra de categoría indefinida según los españoles (los españoles no se han enterado si es nación, comunidad nacional, comunidad de vecinos o simplemente, més que un club). Existen rumores de que Chuck Norris proviene de este pedazo de tierra.\nEtiquetas: frikipedia, polaco\nEtiquetas: c, respecte al ciutadà\nUn dia, un ase va trobar un paquet en el camí. Per a la seva sorpresa, va descobrir que contenia una pell de lleó. L'ase es va posar tan content que es va vestir amb la pell mentre exclamava:\n- Magnífic! Just el que buscava!\n-Ara sóc un lleó! Ensenyaré a tothom a no riure's de mi mai més! - I dit això l'ase es va encaminar cap al bosc amb aire de superioritat.\n- Com n'és de divertit! - va exclamar l'ase tot satisfet de la seva disfressa.\n- Senyor lleó! Vós sou un animal digne i noble! Us ho suplico! no em devoreu! - va implorar la guineu.\n- Com m'ho estic passant de bé! - es va tornar a dir l'ase per a ell mateix - Si rugís com un lleó, encara els faria més por!.\n- Escolteu, escolteu tots! El lleó no rugeix, sinó que brama! - va exclamar un ós rentador - No és un lleó, si no un ase disfressat de lleó!\nI fou així com els animals del bosc descobriren l'engany de l'ase!\nUna disfressa pot enganyar un ase, però no les seves paraules\nEtiquetas: carxe, paisos catalans\nLa colla de camí i Dinar a Blanes\nEtiquetas: bicicleta, blanes, btt, trinxacadenes\nEtiquetas: air berlin, anticatalans, català, independència\nFoto: Jordi Gomara\nHe fet unes fotos en referència a un comentari en aquest post, és veritat, es troba a faltar. Aquí teniu la visió d'on és ara. I una captura del comentari.\nHi ha un altra escultura al costat, la qual no se on pertany\nEtiquetas: bofill, escultura, Itaca2000, Jordi Gomara, Víctor Pàmies\nFer crítiques i rebre'n: Tota una habilitat social...


Esquerra comparteix amb la militància la proposta estratègica per guanyar la República\nMònica Ruiz 28 setembre 2018\nImatge de l'assemblea territorial de Barcelona / ERC Barcelona\nMés de 2.500 militants han assistit a les 13 assemblees territorials\nLa militància d’Esquerra Republicana ha participat al llarg d’aquesta setmana en 13 assemblees territorials arreu de Catalunya. Unes reunions que se celebren periòdicament i que donen veu i implicació als milers de militants del partit. En aquesta ocasió, els membres de l’Executiva Nacional, Isaac Peraire, Marta Vilalta, Eduard López, Sus Martí, Lluís Salvadó i Marta Vilaret han exposat davant de més de 2.500 militants els reptes polítics més immediats, com ara el debat de política general o l’agenda antirepressiva; i han explicat els recents canvis a l’Executiva Nacional. Però, sobretot, s’han aprofitat aquestes trobades per compartir, debatre i millorar el posicionament estratègic que segueix el partit per guanyar la República i que es va presentar dissabte al darrer Consell Nacional de la formació política.\nSom una organització que, malgrat els cops duríssims que hem rebut, som capaços de refer-nos, d'agafar el lideratge i de ser la formació referent en el desenvolupament d'aquest període transcendent\nIsaac Peraire Vicesecretari general de Coordinació Interna, Territori i Organització d'Esquerra Republicana\nPer al vicesecretari general de Coordinació Interna, Territori i Organització d’Esquerra, Isaac Peraire, “en aquestes assemblees hem vist que som una organització que, malgrat els cops duríssims que hem rebut, com cap altra, som capaços de refer-nos, d'agafar el lideratge del moment i de ser la formació referent en el desenvolupament d'aquest període transcendent del nostre país”, ha explicat.\nEn aquest sentit, Peraire ha posat en valor la participació i implicació de la militància, “que no renuncia a res, que vol guanyar i que està preparada per a fer-ho. Volem guanyar i tenim proposta estratègica per assolir aquest objectiu”, i ha afegit que Esquerra es referma com a organització assembleària, apoderant la militància. De fet, cada trimestre el partit ha celebra aquestes assemblees territorials per posar en comú l'actualitat política i definir conjuntament l'estratègia i el posicionament dels republicans.


Aproven construir un mur per aïllar els barris més conflictius de Rio de Janeiro\nEl govern del Brasil ha mobilitzat 1.200 policies armats a la ciutat de Rio de Janeiro. A dues "favelas" de les més poblades de la ciutat hi ha des de dijous una onada de violència que va en augment. Bandes de narcotraficants s'enfronten a trets amb la policia en aquests dos barris de barraques i el resultat, fins ara, és de deu morts. Les autoritats diuen que prendran les mesures que calgui per garantir la seguretat en el primer destí turístic del país. El governador de Rio ha aprovat la construcció d'un mur de tres metres per aïllar aquests dos barris de la resta de la ciutat.\n13/04/2004 - 00.00 Actualitzat 13/04/2004 - 15.33\nRocinha, una de les "favelas" fins fa poc relativament tranquil·les de Rio de Janeiro, es troba ara ocupada per un miler de policies. Intenten aturar la guerra entre grups de narcotraficants que volen controlar el negoci de la droga al barri. Des de divendres, quan una banda va assaltar els carrers de Rocinha, ja han mort 10 persones: 4 traficants, 2 policies i 4 civils. El foc creuat entre els agents de la policia militar i part del centenar de traficants que s'amaguen al barri ha provocat el pànic entre els veïns. Alguns han decidit marxar. Rio de Janeiro té un dels índexs de criminalitat més alts del món, amb 44 morts per cada 100.000 habitants l'any. La guerra dels narcotraficants d'aquest cap de setmana ha fet que el govern de Lula es plantegi fer servir tots els mitjans necessaris, inclòs l'exèrcit, per restablir l'ordre. La governadora de l'estat de Rio ha anat més enllà i ha aprovat la construcció d'un mur de tres metres d'altura que delimiti Rocinha i tres "favelas" més, situades a la part més rica de la ciutat, molt a prop de les turístiques platges d'Ipanema i Copacabana, una mesura criticada per l'oposició i per molts intel·lectuals, que creuen que només augmentarà la violència i l'estatus de gueto d'aquests barris pobres de la ciutat.


Maricó, idiota, homo, estúpid… | Els punys no parlen\nMaricó, idiota, homo, estúpid…\nA finals del 2011, el govern holandés va decidir que totes les escoles de primària i secundària (incloses les religioses) dedicaren un temps a sensibilitzar el seu alumnat sobre la diversitat sexual i a informar de l’existència de persones gais, lesbianes, bisexuals i transsexuals. La mesura s’ha pres després de constatar que dos terços de les escoles del país no dedicaven temps a parlar-ne i és valorada com un pas molt important per a lluitar contra el bullying homofòbic.\nSeria bo que al nostre país es prengueren iniciatives així!!!\nWritten by Rosa Sanchis Publicat dins de Convivència\tTagged with Bullying, Homofòbia\n30 gener 2012 - 10:08 pm elspunysnoparlen\nCreus que al nostre país és possible que el govern prenga una mesura com aquesta? Mira el que diu l’arquebisbe de Tarragona: http://bit.ly/yvsmNm\nQuè faries si hi haguera a la teua classe o al teu institut algú que ho passa tan malament com el xic del vídeo? Com l’ajudaries?\nQuè faries amb les persones que l’insulten?\nQuè hauria de fer l’escola?\n31 gener 2012 - 8:12 am Chantal Kent\nSí, podrien prendre una mesura com eixa. Seria el millor que podrien fer, ja que així el xiquets s’adonarien de que tots son persones i no son monstres ni res. Respecte a l’arquebisbe de Tarragona.. Em cau mal però molt mal. No sap que son persones com ell, que tenen sentiments i que no existeixen per equivocació. Si algú de la meua classe, o de l’institut l’estiguera passant així i jo el saguera intentaria remeiar-ho, que no el passara con el xiquet del vídeo. Intentaria ajudar-li animant-lo i eixint al carrer amb ell, presentant-li amics meus i no deixar-li a soles. Amb les persones que insulten, no sabria si donar-li dos tortes o qué. L’institut deuria de parar l’abús, i començar a donar classes de respecte als demés.\n31 gener 2012 - 8:24 am Jennyfer Campoamor\nOlee eixa Chanti. Aixi es parla, Tota la rao 😀\n31 gener 2012 - 8:17 am melissa\nSi jo veig que algú el passara tan malament, l’ajudaria a que el superara, i parlaria amb els professors, director etc, per a que eixa situació no tornara a ocórrer. Amb les persones que l’insulten el que jo faria seria insultar-los a ells també, per a que es donaren compte de com es senten les persones a les que insulten. L’escola on estiguera eixa persona deuria castigar els agressors, i si no paren fins i tot expulsar-los si cal.\n31 gener 2012 - 8:21 am Beatriz Zambrano\nMelissa, ho has fet massa curt. jojojojo.\n31 gener 2012 - 8:22 am melissa\nJo sempre el faig molt llarg, ja era hora de que el fera curt, Bea ¬¬\n31 gener 2012 - 8:19 am Beatriz Zambrano\nSi que pot ser possible que es ponga en alguns països, però si l’arquebisbe de Tarragona pensa aixo doncs no podem anar a ningun lloc, ni canviar per a millor ni res de res. Aquest home el que diu son favades per lo menys en este segle si que ho son.\nLi ajudaria a que fera amics, que no pensara que ja esta acabat, i sobretot llevaria la idea del suïcidi del cap perquè aixo no es una opció i que fora a un psicòleg.\nM’agradaria que les persones que li insulten pensaré un poc en com esta el xiquet, que se posaren en la seua pell i sentiren el que ell sent i jo crec que aixi se donarien conta de que esta mal insultar i tractar mal a la gent, perquè un dia a lo millor te poden insultar a tu.\nL’escola esdevindre parlar amb els que l’insulten i anar a mediació i si no s’arregla res, expulsar als agressors un parell de dies a casa.\n31 gener 2012 - 8:22 am Vicente Becker\nCrec que al nostre país no pot haver aquesta mesura, ja que hui en dia s’hauria de respectar l’homosexualitat.\nDe primer, jo no l’insultaria, ja que bastant mal ho tingué que passar per les persones homòfobes d’aquesta societat, cosa que jo no soc. Intentaria dar-li ànims per a que seguisca cap en davant, però tampoc seria qui per a ajudar-li. Crec que això ho deuria de fer persones mes properes a ell, com la seua família, o un psicòleg, etc. En cas de que fora un amic molt cerca a mi, si que li ajudaria moltíssim, però en ningun cas em posaria contra una persona que li estiguera insultant, tan sols, li diria que es parara, o que se n’anara a altra part per a que no l’insultara mes, ja que per defendre’l em puge ficar jo en un apur.\nCadascun te la seua forma de pensar o actuar, i jo no soc qui per a canviar la forma de ser de ningú.\nNo puge fer res contra el homòfobs que li insultarien.\nL’escola puge fer unes classes per a parlar amb els estudiants sobre aquest tema, mes que res per a saber perquè no veuen correcte l’homosexualitat i perquè insulten als homosexuals, i quan ja sàpiguen el perquè, intentar canviar o.\n31 gener 2012 - 8:22 am Jennyfer Campoamor\nEs possible que el nostre govern puga prendre aquesta mesura como a Holanda però no em pareix gens just perquè deixant a banda la raça, el gustos, nacionalitats, etc. Totes les persones som iguals, tenim els mateixos drets i també tenim els mateixos sentiments. A una persona mai se li pot insultar, agredir, afonar-li la moral … tan sols perquè tinga un altre color diferent al de la resta, o per que siguen diversos a la sexualitat. Un humà es un humà i no n’hi ha mes.\nJo el que faria seria ajudar- li i ser amiga seua perquè eixes persones necessiten una bona injecció de moral i necessita prop d’ell alguna persona que puga ajudar-li, aconsellar-li i jo faria tot el possible per animar-li un poc, perquè tots mereixem igualtat.\nSi en la meua classe es donara el cas que hi haguera alguna persona que li succeïra el mateix que li passa al del vídeo estaria recolzant-lo i el defendria i sempre seria la seua amiga.\nLes persones que li insulten si que tenen un problema i jo a ells lis tancaria per a ensenyar-lis que els que seriosament tenen un problema en el cap son ells i no els demés!\nL’escola deuria prendre mesures respecte a la gent que fa que la seua vida transcorra ficant-se en la vida dels demés, i si aixo succeïx en el institut col·legi els expulsaria immediatament del centre i aixi deixaren de ficar el nas on no li toca.\n6 febrer 2012 - 2:27 pm Maria Sanchis\nAcí hi ha la resposta d’una xica: http://www.youtube.com/watch?v=z0XkHGoBmlw&feature=related\n6 febrer 2012 - 3:54 pm David de Pizan\nJo no sé ni el que faria a les persones (si es pot anomenar-les així) perque dir-li aixó a un xiquet , es de no tenir cor , perque per molt diferent que siga , no es pot permetre que s’haja intentat suicidar i no vaig a escriure mes perque no em dona temps.\n8 Juliol 2012 - 5:36 pm Adrián\nSegún la Biblia, Dios creó a los humanos a su imagen y semejanza… luego él era negro, homosexual, heterosexual, blanco, chino, musulmán, judío, friki… LA IGLESIA ES HIPÓCRITA!\nQuin s’assembla més a tu?